open-index/open-wikipedia-markdown huggingface dataset:
Ξανθόρροια η νότια

Η **ξανθόρροια η νότια** (*Xanthorrhoea australis*) είναι είδος πολυετούς μονοκοτυλήδονου φυτού, που ανήκει στην οικογένεια της αλόης, τα ασφοδελοειδή. Είναι είδος ενδημικό της Αυστραλίας, όπου είναι γνωστό ως *grass tree* («γρασιδόδεντρο»), όπως και τα άλλα είδη του γένους ξανθόρροια. Είναι το πλέον συχνά συναντώμενο από τα 28 είδη του γένους. Ο «κορμός» του είδους αυτού μπορεί να φθάσει σε ύψος αρκετών μέτρων και αρκετές φορές αναπτύσσει και κλάδους. Σε διάφορες γλώσσες των ιθαγενών της Αυστραλίας αποκαλείται *bukkup*, *baggup* ή *kawee*.

## Περιγραφή
Ο βασικός τρόπος για την ταυτοποίηση των ειδών της ξανθόρροιας είναι παρατηρώντας τη διατομή των φύλλων. Στην περίπτωση της *X. australis* η διατομή έχει προσεγγιστικά σχήμα διαμαντιού, ενώ το χρώμα των φύλλων έχει γαλαζωπή απόχρωση.

Η ξανθόρροια η νότια αναπτύσσει συνήθως έναν τραχύ «κορμό», που μπορεί να φέρει κλάδους και να έχει μαύρο χρώμα (να είναι μαυρισμένος) εξαιτίας πυρκαγιών. Μπορεί να φθάσει σε ύψος άνω των τριών μέτρων, με μέγιστο πλάτος (στο φύλλωμα) μέχρι 1 μέτρο. Ο φλοιός είναι χονδρός, τραχύς και φελλώδης. Το φυτό αναπτύσσεται πολύ αργά και ο «κορμός» αρχίζει να φαίνεται μετά από πολλά έτη. Τα μακριά και στενά φύλλα είναι συγκεντρωμένα όλα μαζί στο άνω μέρος του κορμού.

Η *Xanthorrhoea australis* χρειάζεται αρκετά έτη για να ανθίσει για πρώτη φορά και δεν ανθίζει πάντοτε κάθε έτος. Ωστόσο, τη χρονιά μετά από μια πυρκαγιά ανθίζει οπωσδήποτε και μάλιστα έντονα. Τα άνθη εμφανίζονται σε έναν πολύ μακρόστενο βότρυ, που μπορεί να αναπτυχθεί σε μήκος έως και δύο μέτρων. Τα άνθη έχουν από 6 πέταλα και συνήθως καλύπτουν από το ήμισυ έως τα 5/6 του μήκους του στελέχους.

## Παραπομπές


## Εξωτερικοί σύνδεσμοι
* 
* 

Νοτια
Κονσταντίν Σεργκέγιεβιτς Ακσάκοφ

Ο **Κονσταντίν Σεργκέγιεβιτς Αξάκοφ** (Αξάκοβο, 29 Μαρτίου/10 Απριλίου 1817 - Ζάκυνθος, 9/19 Δεκεμβρίου 1860) είναι Ρώσος δημοσιογράφος κοινής γνώμης, ποιητής, μεταφραστής, κριτικός λογοτεχνίας, ιστορικός, γλωσσολόγος και ένας από τους κύριους εκφραστές της ρωσικής σλαβοφιλίας και ιδεολόγος του σλαβόφιλου κινήματος στη Ρωσία τον 19ο αιώνα.μικρογραφία|Νικολάϊ Βλαντίμιροβιτς Στανκέβιτς

## Σύντομη βιογραφία

Γεννήθηκε στις 29 Μαρτίου (10 Απριλίου) 1817 στο χωριό Αξάκοβο στο Αρινμπούρκ της Τσαρικής Ρωσίας. 

Μέχρι τα 10 χρόνια του ο Κωνσταντίν Αξάκοφ έζησε στο Αξάκοβο, ενώ το 1826 μετακόμισε στη Μόσχα με την οικογένεια του. Στις αρχές της δεκαετίας του 1830 μαθήτευε δίπλα στον Μιχαήλ Π. Παγκόντιν και, όταν έγινε 15 ετών, εισήλθε στο ιστορικό τμήμα Φιλολογίας του Πανεπιστήμιου Μόσχας (1832) και αποφοίτησε το 1835 με τον τίτλο του Υποψήφιου Διδάκτορα Πανεπιστημίου. 

Κατά τις πανεπιστημιακές σπουδές, εντρύφησε στη γερμανική κλασσική φιλοσοφία και ειδικότερα στον Γερμανό φιλόσοφο Φρίντριχ Ένγκελς, επιρροή σημαντική που επηρέασε και τα έργα του. 

Στο πανεπιστήμιο συμφοίτησε μαζί με τους Βησσαριώνα Μπελίνσκι, Όσιπ Μποντιάνσκι και έγινε μέλος του Κύκλου του Νικολάϊ Στακένβιτς (φιλοσοφικός κύκλος συμφοιτητών). Το 1837 ο κύκλος αυτός διασπάστηκε λόγω της αποχώρησης του Στανκεβιτς στο εξωτερικό και ήταν η αιτία ο Αξάκοφ να προσεγγίσει έναν άλλο φιλοσοφικό κύκλο, αυτόν των Σλαβόφιλων, με μέλη τους Αλεξέι Χομιακόφ, Ιβάν Κίρεγιεβσκιι και Γιούρι Σαμάριν.

Το 1838 βρέθηκε και αυτός στο εξωτερικό, στη Γερμανία όπου και έμεινε για 5 μήνες.

Από το 1857 ήταν φανατικός συγγραφέας για την εφημερίδα «Μόλβα».
μικρογραφία|Apotheosis of the Slavs history - Αλφόνσο Μούχα
Ο θάνατος του πατέρα του επηρέασε σημαντικά την υγεία του με έντονα συμπτώματα φυματίωσης που τον οδήγησαν στη Ζάκυνθο στην Ελλάδα, όπου και απεβίωσε στις 9 (19) Δεκεμβρίου 1860 σε ηλικία 43 ετών

Ενταφιάστηκε στη Μονή Σίμωναφ Ουσπένσκιι στη Μόσχα.

## Η "Ρωσική Ψυχή"

Γενικά στα έργα του προσπαθούσε να μελετήσει τον Ρωσικό λαό και τη ρωσική ιδιοσυγκρασία όμως συγκεκριμένα μέσα από το έργο του «Για την εσωτερική κατάσταση της Ρωσίας» δηλώνει πως ο ρωσικός λαός δεν κυβερνάται ούτε θέλει να κυβερνηθεί, όπου μέσα από τη διδαχή του Χριστιανισμού και της Πίστης πρέπει να παραμένει μια ενωμένη οντότητα αντιστεκόμενη στη δυτική επιρροή, πρέπει να ζει πνευματικά και ηθικά και απλοϊκά, κοντά στη φύση. 

Ο Αξάκοφ θεωρεί πως η αρμονία και η ενότητα του λαού κλονίστηκε κατά τη βασιλεία του Μεγάλου Πέτρου, ο οποίος με τη φιλοευρωπαϊκή διαχείρισή του διέσπασε τον ρωσικό λαό από το κράτος και τον δίχασε.

Συχνά έγραφε άρθρα και επιστολές προς τον φίλο του, Νικολάι Γκόγκολ, ενώ επιχείρησε μέσα από τη δημοσίευσή του «Επιλεγμένοι Τόποι» (1842) να δώσει απαντήσεις στο Γκογκολικό ερώτημα, από το έργο «Νεκρές Ψυχές», "Ρους προς τα που οδεύεις;" 

μικρογραφία|Νεκρές Ψυχές, Νικολάι Γκόγκολ

## Παραπομπές


Κατηγορία:Ρώσοι ποιητές
Κατηγορία:Ρώσοι φιλόσοφοι
Κατηγορία:Ρώσοι συγγραφείς
Κατηγορία:Ρώσοι δημοσιογράφοι
Άρεντ Άρεντς Κάμπελ

[μικρογραφία| ''Αλιείς και αγρότες'', [Ρέικσμουζεουμ,  1625-1631]]
Ο **Άρεντ Άρεντς** (Arent Arentsz, γνωστός και ως **Κάμπελ** (Cabel), 1585 &ndash; 18 Αυγούστου (ταφή), 1631) ήταν Ολλανδός τοπιογράφος της Χρυσής ολλανδικής Εποχής .

## Βιογραφία
Ο Άρεντς γεννήθηκε και πέθανε στο Άμστερνταμ . Σύμφωνα με το RKD υπέγραφε τα έργα του με το μονόγραμμα Α.Α. Είναι γνωστός για τα καλοκαιρινά και χειμερινά τοπία, κυρίως με σκηνές κυνηγιού και ψαρέματος. Επηρεάστηκε από τον τοπιογράφο Χέντρικ Άφερκαμπ , αλλά τα έργα τους ξεχωρίζουν εύκολα. Μερικά από τα έργα του εκτίθενται στην Εθνική Πινακοθήκη (Λονδίνο)  και στο Ρέικσμουζεουμ. Ο Άρεντς απεβίωσε το 1631 και τάφηκε στην *Oude Kerk* (Παλαιά Εκκλησία) της πόλης.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* [Άρεντ Άρεντς](http://www.artnet.com/artists/arent-(cabel)-arentsz/past-auction-results) στο Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Γιαν φαν Καλλ

Ο **Γιαν φαν Καλλ** (Jan van Call, 1655–1703) ήταν καλλιτέχνης που γεννήθηκε, σύμφωνα με τον Ντεκάμπ (Descamps), στο Ναϊμέχεν το 1655. Λέγεται ότι απέκτησε σημαντική ικανότητα στη ζωγραφική χωρίς τη βοήθεια Δασκάλου. Οι πρώτες του προσπάθειες έγιναν με την αντιγραφή των τοπίων των Γιαν Μπρίγκελ του πρεσβύτερου, Πάουλ Μπριλ και Βίλλεμ φαν Νιούλαντ και μελέτησε προσεκτικά τις αρχές της προοπτικής και της αρχιτεκτονικής. Στη συνέχεια, ταξίδεψε μέσω Ελβετίας στην Ιταλία, και, κατά τη διάρκεια μερικών ετών διαμονής στη Ρώμη, δημιούργησε μεγάλη συλλογή σχεδίων από την πιο γραφική θέα στα περίχωρα της πρωτεύουσας. Επέστρεψε μέσω Γερμανίας στην πατρίδα του και εγκαταστάθηκε στη Χάγη, όπου πέθανε το 1703. Τα σχέδιά του χαίρουν μεγαλύτερης εκτίμησης από τους πίνακές του. αγοράζονται σε σημαντικές τιμές στην Ολλανδία, όπου βρίσκονται στις πιο εκλεκτές συλλογές. Πιστεύεται ότι κατά καιρούς εργάστηκε σε συνδυασμό με τονΛούντολφ Μπακχάουζεν . Μια σειρά από απόψεις από τα σχέδιά του, που αντιπροσωπεύουν κυρίως σκηνές στον Ρήνο, έχουν δημοσιευτεί από τον Σενκ (Schenk). Ήταν επίσης επιδέξιος ως χαράκτης, καθώς οι πλάκες του ήταν κυρίως τοπία από δικά του σχέδια.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι

* Vermeer and The Delft School, ένας πλήρης κατάλογος έκθεσης από το Μητροπολιτικό Μουσείο Τέχνης, ο οποίος περιέχει υλικό για τον Γιαν φαν Καλλ

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Άμπραχαμ φαν Κάλρετ

δεξιά|μικρογραφία|300x300εσ| Βοοειδή, 1670.
**Ο Άμπραχαμ φαν Κάλρετ (**Abraham van Calraet ή Kalraat, 7–12 Οκτωβρίου 1642, Ντόρντρεχτ – 11 Ιουνίου 1722, Άμστερνταμ ) ήταν Ολλανδός ζωγράφος και χαράκτης της Χρυσής ολλανδικής Εποχής .

## Βιογραφία

Έμαθε να ζωγραφίζει από *τους AEmilius* και *Samuel Hup*, ή *Huppe*, που ήταν γνωστοί γλύπτες στην πόλη Ντόρντρεχτ. Αφού έμαθε γλυπτική, ο νεαρός Άμπραχαμ πήρε το πινέλο του ζωγράφου και άρχισε να ζωγραφίζει φρούτα, ενώ βοηθούσε τον πατέρα του, ο οποίος ήταν ξυλογλύπτης. 

Έμεινε καθ' όλη τη διάρκεια της ζωής του στο Ντόρντρεχτ και ίσως ήταν μαθητής του Έλμπερτ Κόυπ, ο οποίος ήταν μια γενιά μεγαλύτερος. Η υπογραφή του Κόυπ συχνά έχει πλαστρογραφηθεί επάνω από αυτήν του Κάλρετ σε κάποιους πίνακές του. 

Ο Άμπραχαμ Μπρέντιους ήταν υπεύθυνος για την πρώτη «επανανακάλυψη» αυτού του ζωγράφου, αποδίδοντας εκ νέου δύο από τους πίνακές του νεκρής φύσης που εκείνη την εποχή θεωρούνταν ότι ήταν του Κόυπ . Ο Κορνέλις Χοφστέντε ντε Χρόοτ (Cornelis Hofstede de Groot) διαφώνησε έντονα μαζί του και το ζήτημα Κόυπ - Κάλρετ  κλιμακώθηκε στις ολλανδικές εφημερίδες αφού ο Φριτς Λουχτ (Frits Lugt) ανακοίνωσε την ύπαρξη νέος πίνακα του Κάλρετ  στο Μουσείο Φρανς Χαλς το 1915. Ο Μπρέντιους «κέρδισε» το επιχείρημα και πολλές από τις αποδόσεις του εξακολουθούν να ισχύουν σήμερα.

Ο Κάλρετ είναι γνωστός σήμερα για τους πίνακες νεκρής φύσης με φρούτα, και πρόσφατα επίσης για τοπία με άλογα. Ήταν δάσκαλος του μικρότερου αδελφού του, του τοπιογράφου Μπάρεντ φαν Κάλρετ.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Πηγές
* Laurens J. Bol, *Goede onbekenden, Hedendaagse herkenning en waardering van verscholen, voorbijgezien en onderschat talent*, Tableau BV, Ουτρέχτη (1982),

## Εξωτερικοί σύνδεσμοι

* Έργα και βιβλιογραφία για τον Abraham van Calraet

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Χέντρικ φαν ντερ Μπουργκ

δεξιά|μικρογραφία| Ολλανδικό εσωτερικό
Ο **Χέντρικ φαν ντερ Μπουργκ** (Hendrick van der Burgh, 1627 &ndash; μετά το 1664), ήταν Ολλανδός ζωγράφος ρωπογραφιών της Χρυσής ολλανδικής Εποχής .
μικρογραφία|''Πότες μπροστά στο τζάκι'', 1660, Συλλογή Frick
μικρογραφία|''Χαρτοπαίγνιο'', 1660, Ινστιτούτο Τεχνών του Ντιτρόιτ

## Βιογραφία
Σύμφωνα με το Ολλανδικό Ινστιτούτο Ιστορίας της Τέχνης (RKD) γεννήθηκε στο Ντελφτ και ήταν μέλος της ίδιας «Σχολής» ή καλλιτεχνικού ύφους με τον Πίτερ ντε Χόοχ, ζωγραφ/ιζοντας απλές και οικείες σκηνές της καθημερινής ζωής στις πόλεις. Αν και δεν υπάρχουν στοιχεία για μια τέτοια σχολή, οι καλλιτέχνες των οποίων τα έργα εμπίπτουν σε αυτήν την κατηγορία θεωρούνται από το RKD ότι είναι οι Εσάιας Μπούρσσε, Χέντρικ φαν ντερ Μπουργκ, Πίτερ ντε Χόοχ, Πίτερ Γιάνσσενς Έλινχα, Κορνέλις νετ Μαν, Χέντρικ τεν Ούφερ και Γιάκομπ Φρελ. Το έτος και ο τόπος του θανάτου του είναι αβέβαια, αλλά υποτίθεται ότι είναι το Ντελφτ ή το Λέιντεν μετά το 1664. Καταγράφεται  στο Λέιντεν το 1658-1659 και στο Ντελφτ το 1664  Είναι γνωστός για τα χαρακτικά και τα πορτρέτα του, με το μονόγραμμα «HVB».

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Πηγές
* Hendrick van der Burgh στο Artnet

## Εξωτερικοί σύνδεσμοι
* Vermeer and The Delft School, Πλήρης κατάλογος έκθεσης από το Μητροπολιτικό Μουσείο Τέχνης, ο οποίος περιέχει υλικό για τον Χέντρικ φαν ντερ Μπουργκ

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Γιαν Κολάρ

Ο **Γιαν Κολάρ** () ήταν Σλοβάκος συγγραφέας, ιερέας, αρχαιολόγος, επιστήμονας και κύριος ιδεολόγος του πανσλαβισμού.

## Βιογραφία
Γεννήθηκε το 1793 στο χωριό Μόσοβτσε της Σλοβακίας. Αποτέλεσε βασικό ιδεολόγο του κινήματος του πανσλαβισμού. Αφού σπούδασε στη θεολογική σχολή της Μπρατισλάβας, το 1819 έγινε βοηθός πάστορας στη Σλοβακική Λουθηρανική Εκκλησία και μετέπειτα πάστορας έως το 1848, όταν και μετακόμισε στη Βιέννη. Αιτία της μετεγκατάστασής του στη Βιέννη ήταν η έναρξη της σλοβακικής εξέγερσης στα πλαίσια των επαναστάσεων του 1848-1849 με στόχο την κατάργηση των παλαιών μοναρχιών και την ίδρυση ανεξάρτητων εθνικών κρατών. Ο Κολάρ εντάχθηκε στο σλοβακικό εθνικό κίνημα από την αρχή του. Ο ίδιος καλούσε σε ενότητα όλους τους Σλάβους, κάνοντας λόγο για ιστορική συνείδηση, για συνεργασία διανοούμενων, για λογοτεχνική αμοιβαιότητα μεταξύ τους, η οποία βασισμένη στην κοινή καταγωγή των σλαβικών λαών και της γλώσσας τους, θα τους ένωνε πολιτισμικά, απέναντι στην ξένη αφομοίωση, χωρίς ωστόσο να επιζητά τη ρήξη των 22 εκατομμυρίων Σλάβων με την Αυστριακή Μοναρχία αλλά την υποστήριξη από αυτήν. Το 1849, μετά τη λήξη των Επαναστάσεων, έγινε καθηγητής Σλαβικής Αρχαιολογίας στο Πανεπιστήμιο της Βιέννης.

## Έργο
Το 1824 δημιούργησε το σημαντικό έργο του *Η κόρη του Σλάβα (Slávy dcera)* το οποίο αποτελούνταν από 650 σονάτες μετά από διάφορες προσθήκες, καθώς στην αρχή το έργο συνιστούσαν 150 σονάτες. *Η κόρη του Σλάβα* χωρίζεται σε 5 μέρη τα οποία έχουν λάβει το όνομά τους από τα ονόματα των ποταμών γύρω από τα οποία ζούσαν οι σλαβικοί πληθυσμοί. Τα μέρη του έργου είναι τα εξής: 1. *Sála, 2. [[Έλβας|Labe]], [[Ρήνος|Rén]], [[Μολδάβας|Vltava]], 3. [[Δούναβης|Dunaj]] 4.[[Λήθη (μυθολογία)|Léthé]]. 5.[[Αχέρων|Acheron]].* Με το έργο του αυτό, εξυμνούσε μία πατρίδα όπου όλοι οι Σλάβοι θα ήταν ενωμένοι και μάλιστα θα συγκροτούσαν μία ενότητα, η οποία παρουσιαζόταν ως άγαλμα, το οποίο είχε ως κεφάλι τη Ρωσία, σώμα την Πολωνία, χέρια την Τσεχία, πόδια τη Σερβία, ενώ οι μικρότεροι σλαβικοί λαοί αποτελούσαν την πανοπλία και τα όπλα της μορφής αυτής.
μικρογραφία|Slávy Dcera
Με το επόμενο έργο του *Η αμοιβαιότητα μεταξύ των διαφόρων φυλών και διαλέκτων του σλαβικού έθνους*, εξέταζε τον όρο "λογοτεχνική αμοιβαιότητα", αναφερόμενος σε μία "σλαβική αμοιβαιότητα", χωρίζοντας τις σλαβικές γλώσσες σε Ρωσικά, Πολωνικά, Τσέχικα και Σερβοκροατικά.

## Πηγές


## Πηγές
* Jan Kollár and Literary Panslavism
* Serbian Studies

Κατηγορία:Σλοβάκοι συγγραφείς
Κατηγορία:Σλοβάκοι επιστήμονες
Κατηγορία:Τσέχοι συγγραφείς
Κοινότητα Αμιρά

Η **Κοινότητα Αμιρά** είναι κοινότητα του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου της Κρήτης, η οποία συστάθηκε το 1927 με το ΦΕΚ 5Α - 12/01/1927 με αρχική ονομασία *Αμυρών* με την έδρα τον οικισμό *Αμυρά* που όταν μετονομάστηκε (το 1940) σε Αμιράς μετονομάστηκε και αυτή. 

Εκτός από την έδρα της, η κοινότητα περιλαμβάνει και τους οικισμούς Άρβη, Κολύμποι και Πατέλες.  Η Κοινότητα είναι χαρακτηρισμένη ως αγροτικός ορεινός οικισμός, με έκταση 15,548 χμ² (2011).  

## Πληθυσμός

## Κοινοτάρχες Αμιρά
Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Εμμανουήλ Ηλιάκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας Αμιρά.

## Παραπομπές


Κατηγορία:Δήμος Βιάννου

Κατηγορία:Επαρχία Βιάννου
Αιμάτωμα

μικρογραφία|310x310εσ|Απεικόνιση διαφόρων τύπων ενδοκρανιακού αιματώματος (αριστερά έως δεξιά) - επισκληρίδιο αιμάτωμα, υποσκληρίδιο αιμάτωμα και ενδοεγκεφαλικό αιμάτωμα.
**Αιμάτωμα** είναι η συσσώρευση αίματος που προκαλείται από εσωτερική αιμορραγία (ρήξη τριχοειδών αγγείων, χωρίς το αίμα να φτάσει στην επιφάνεια του σώματος) λόγω τραυματισμού ή χειρουργικής επέμβασης. Το αιμάτωμα μπορεί να σχηματιστεί σε ένα όργανο, ιστό ή χώρο του σώματος. Μπορεί να εμφανιστεί οπουδήποτε στο σώμα, συμπεριλαμβανομένου του εγκεφάλου. Τα περισσότερα αιματώματα είναι μικρά και υποχωρούν από μόνα τους, αλλά μερικά μπορεί να χρειαστεί να αφαιρεθούν χειρουργικά.

Τα αιματώματα συχνά περιγράφονται με βάση τη θέση τους στο σώμα, είτε είναι κάτω από το δέρμα (υποδόρια), εντός του υποκείμενου μυός (ενδομυϊκά) ή μέσα σε ένα οστό (περιοστικά). Τα αιματώματα στο δέρμα διακρίνονται με βάση το μέγεθός τους σε πετέχειες ( 10 χιλ). Τα ενδοκρανιακά αιματώματα διακρίνονται σε επισκληρίδια αιματώματα (μεταξύ κρανίου και σκληρής μήνιγγας), υποσκληρίδια αιματώματα (μεταξύ σκληρής και αραχνοειδούς μήνιγγας), και ενδοεγκεφαλικά αιματώματα.

Το σώμα είναι συνήθως σε θέση να επιδιορθώσει το κατεστραμμένο τοίχωμα του αγγείου ενεργοποιώντας την πήξη του αίματος. Μερικές φορές η επισκευή αποτυγχάνει εάν η βλάβη είναι εκτεταμένη, κάτι που οδηγεί σε συνεχή αιμορραγία ή εάν το άτομο έχει προβλήματα με την πήξη του αίματος. Το αίμα που διαφεύγει από την κυκλοφορία του αίματος μπορεί να προκαλέσει όλα τα συμπτώματα της φλεγμονής, όπως εσωτερικό πόνο, πρήξιμο και ερυθρότητα. Τα συμπτώματα ενός αιματώματος εξαρτώνται από τη θέση, το μέγεθός του και από το εάν προκαλεί συσχετισμένο οίδημα ή πίεση σε παρακείμενες δομές, όπως τα αιμοφόρα αγγεία και τα νεύρα.

## Κλινική εικόνα
Ανάλογα με την ένταση του χτυπήματος που προκαλεί, υπάρχουν διάφοροι τύποι αιματώματος και πυροδοτούνται ως εξής:

* Πόνος: το πρώτο σύμπτωμα ενός αιματώματος είναι η αίσθηση του πόνου στην περιοχή που έχει δεχθεί το χτύπημα.
* Φλεγμονή: η πληγείσα περιοχή υφίσταται φλεγμονή που υποχωρεί με φυσιολογικό τρόπο με την πάροδο του χρόνου.
* Αλλαγή στο χρώμα του δέρματος: η πληγείσα περιοχή αλλάζει χρώμα όσο προχωρά ο χρόνος. Ξεκινά με ένα ροζ χρώμα, μετά αλλάζει σε ένα γαλαζωπό χρώμα, και καθώς το δέρμα επουλώνεται επιστρέφει στο κανονικό του χρώμα.

## Θεραπευτική αγωγή
[αριστερά|μικρογραφία|280x280εσ|Αιμάτωμα που προέκυψε από [αιμοδοσία για τη δωρεά αιμοπεταλίων.]]
Αρχικά, στην πληγείσα περιοχή μπορεί να εφαρμοστεί ο πάγος τυλιγμένος σε ένα πανί. Μετά από υπόδειξη γιατρού, μπορεί να χρειαστεί να εφαρμοστεί αλοιφή και, εάν υπάρχει πόνος, να χρησιμοποιηθούν αναλγητικά.

## Παραπομπές


Κατηγορία:Παθολογία
Ορογένεση της Γκοντβάνα

[μικρογραφία|260x260εσ|Οι [Πτυχή (γεωλογία)|πτυχές στα Όρη Σιέρρα ντε λα Βερντάνα στην Επαρχία Μπουένος Άιρες υπάρχουν από την ορογένεση της Γκοντβάνα.]]
Η **ορογένεση της Γκοντβάνα** ήταν μια ορογένεση ενεργή κατά την Πέρμια περίοδο που επηρέασε τμήματα της Γκοντβάνας που από την τρέχουσα γεωγραφία βρίσκονται τώρα στη νότια Λατινική Αμερική, τη Νότια Αφρική, την Ανταρκτική, την Αυστραλία και τη Νέα Γουινέα. Η ζώνη παραμόρφωσης στην Αργεντινή εκτείνεται ως ζώνη νότια και δυτικά του κρατωνικού πυρήνα του Ρίο ντε λα Πλάτα – Πάμπια. Η παραμόρφωση της ορογένεσης είναι ορατή στα όρη Σιέρρα ντε λα Βερντάνα στην Αργεντινή και στη ζώνη Κέιπ Φολντ στη Νότια Αφρική. Η ορογένεση της Γκοντβάνα μπορεί να είχε συνδεθεί με την περίπου, θα λέγαμε, πρόσφατη, ορογένεση του Σαν Ραφαέλ της δυτικής Αργεντινής.

Η ορογένεση της Γκοντβάνα πραγματοποιήθηκε μετά την ορογένεσητης *Terra Australis*, που συνέβη κατά τον Νεοπροτεροζωικό και τον Παλαιοζωικό αιώνα στη Γκοντβάνα.

Η ορογένεση της Γκοντβάνα ήταν ευρέως διαδεδομένη σε όλο το νότιο ημισφαίριο κατά την Ύστερη Πέρμια και πρώιμη Τριαδική περίοδο. Ο Αλεξάντερ ντε Τουά περιέγραψε την παραμόρφωση της Γκοντβάνα ως ασύμμετρη αναδίπλωση, ώθηση και σχηματισμό διάσπασης. Η ανύψωση και η διάβρωση που ακολούθησε αποδεικνύεται από μια ασυμφωνία σε όλη την Αφρική και τη Νότια Αμερική. Σχετίζεται με τη διάλυση της Γκοντβάνα.

## Παραπομπές

Κατηγορία:Ορογενέσεις της Αφρικής
Αεροδρόμιο Μπίντγκοστς «Ιγκνάτσι Γιαν Παντερέφσκι»

Το **Αεροδρόμιο Μπίντγκοστς «Ιγκνάτσι Γιαν Παντερέφσκι»** (πολωνικά: Port Lotniczy im. Ignacego Jana Paderewskiego Bydgoszcz)  είναι περιφερειακό αεροδρόμιο στο Μπίντγκοστς της Πολωνίας. Βρίσκεται 3,5 χιλιόμετρα από το κέντρο της πόλης και περίπου 50 χιλιόμετρα από το Τόρουν. Είναι το 11ο μεγαλύτερο αεροδρόμιο της Πολωνίας όσον αφορά την επιβατική κίνηση. Το αεροδρόμιο εξυπηρέτησε 413.245 επιβάτες το 2018. Διαθέτει έναν τερματικό σταθμό επιβατών και τέσσερις διαδρόμους, με τον κύριο να είναι 2.500 επί 60 μέτρα.

## Αεροπορικές εταιρείες και προορισμοί
Οι ακόλουθες αεροπορικές εταιρείες εκτελούν τακτικές τακτικές και τσάρτερ πτήσεις στο Αεροδρόμιο Μπίντγκοστς «Ιγκνάτσι Γιαν Παντερέφσκι»:

## Στατιστικά

## Δείτε επίσης
* Κατάλογος αεροδρομίων της Πολωνίας

## Παραπομπές


## Εξωτερικοί σύνδεσμοι

*  (αγγλικά και πολωνικά)

Μπιντγκοστς Αεροδρομιο
Κατηγορία:Κτίρια και κατασκευές στο Μπίντγκοστς
Άνταμ Πάινακερ

μικρογραφία| Ο Pynacker παρουσιάζεται με χαραγμένο πορτρέτο στο μέρος II της σειράς 4 μερών από τον Jean-Baptiste Descamps : ''" La Vie des Peintres Flamands, Allemands et Hollandois "'', 1754
**Ο Άνταμ Πάινακερ** (Adam Christiaensz Pynacker ή Pijnacker, 15 Φεβρουαρίου 1622, Σχίνταμ - τάφηκε στις 28 Μαρτίου 1673, Άμστερνταμ  ) ήταν Ολλανδός ζωγράφος, κυρίως τοπίων, της Χρυσής Εποχής, .

## Βιογραφία
Ο Πάινακερ ήταν γιος εμπόρου κρασιού, ο οποίος ήταν μέλος της *vroedschap*, δηλ. της άρχουσας τάξης της πόλης. Ταξίδεψε στην Ιταλία και έλειψε για τρία χρόνια. Το 1658 ασπάστηκε τον καθολικισμό για να νυμφευτεί την Εύα Μαρία ντε Χέιστ, θυγατέρα του Βάιμπραντ ντε Χέιστ. Δύο χρόνια αργότερα το πορτρέτο του ζωγραφίστηκε από τον πεθερό του ως μενταγιόν σε ένα παλαιότερο πορτρέτο της συζύγου του. Στο Σχίνταμ βάπτισε δύο παιδιά, αλλά από το 1661 μέχρι που πέθανε, έζησε στο Ρόζενχραχτ (Rozengracht) στο Άμστερνταμ.

### Πορτρέτα γάμου
Ο ντε Χέιστ ήταν πολύ επιτυχημένος προσωπογράφος που ζωγράφισε την κόρη του το 1652 και δύο χρόνια μετά τον γάμο τους ζωγράφισε το πορτρέτο του νέου γαμπρού του σε αντίστοιχο ύφος, ως μενταγιόν:
Αρχείο:Wybrand de Geest - Adam Joseph Pynacker.jpg|Adam Pynacker, από τον πεθερό του
Αρχείο:Wybrand de Geest - Eva de Geest.jpg|Eva de Geest, η σύζυγος του Pynnacker


## Κληρονομιά
μικρογραφία| Τοπίο με κοπάδι κατσίκες, Μουσείο Τέχνης Σεντ Λούις.
Ο Πάινακερ θεωρείται παράδειγμα τοπιογράφου σε ιταλικό ύφος, μαζί με τους Γιαν Μποτ, Γιαν Μπάπτιστ Βέινιξ, Νικολάες Μπέρχεμ και Γιαν Ασσελάιν. Ειδικεύτηκε στη διακόσμηση ολόκληρων δωματίων. Σύμφωνα με τον Άρνολντ Χαουμπράκεν, "θα έτριζαν τα κόκκαλά του αν ήξερε πώς είχαν αλλάξει οι τάσεις", αλλά ο ποιητής Π. Φέρχουκ (P. Verhoek) έγραψε ποίημα για ένα από τα διακοσμημένα δωμάτιά του. 

Το "κυνήγι του ελαφιού" του Πάινακερ , το οποίο είχε κλαπεί στο Βέλγιο, εμφανίστηκε στη ρωσική αγορά τέχνης το 2009. 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Πηγές
* Wassenbergh, A. (1969) *Het huwelijk van Adam Pijnacker en Eva Maria de Geest* . Στο: De Vrije Fries, diel 49, pp.&nbsp;93–95.

## Εξωτερικοί σύνδεσμοι
* Adam Pynacker στο Artist-Finder
* Adam Pynacker στην γκαλερί Dulwich
* Adam Pynacker  στο Courtauld Institute of Art
* Pijnacker στη βάση δεδομένων Joconde
* Adam Pynacker στο Web Gallery of Art
* Έργα και λογοτεχνία για τον Adam Pynacker στο PubHist
* Vermeer and The Delft School, ένας κατάλογος έκθεσης από το Μητροπολιτικό Μουσείο Τέχνης (πλήρως διαθέσιμος στο διαδίκτυο ως PDF), ο οποίος περιέχει υλικό για τον Adam Pynacker
* Ολλανδικά και φλαμανδικά έργα ζωγραφικής από το Ερμιτάζ, ένας κατάλογος έκθεσης από το Μητροπολιτικό Μουσείο Τέχνης (πλήρως διαθέσιμος στο διαδίκτυο ως PDF), ο οποίος περιέχει υλικό για τον Άνταμ Πίνακερ (αρ. κατ. 20)

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Χέραρντ Χάουκχεϊστ

[δεξιά|μικρογραφία|300x300εσ| Χέραρντ Χάουκχεϊστ, ''Περιπατητήριο τηε Νέας Εκκλησίας του Ντελφτ, με τον τάφο του [Γουλιέλμος Α΄ της Οράγγης|Γουλιέλμου Α΄της Οράγγης*, 1651]]
*'Ο Χέραρντ Χάουκχεϊστ''' (Gerard Houckgeest, περ. 1600 &#x2013; Αύγουστος 1661) ήταν Ολλανδός ζωγράφος της Χρυσής ολλανδικής Εποχής. Ζωγράφισε πίνακες με αρχιτεκτονικές σκηνές και εσωτερικά εκκλησιών.

## Βιογραφία
Ο Χάουκχεϊστ πιστεύεται ότι γεννήθηκε στη Χάγη, όπου, σύμφωνα με το RKD, σπούδασε ζωγραφική με τον  Μπαρτολομέους φαν Μπάσσεν  και εργάστηκε στη Χάγη (1625–1635), στο Ντελφτ (1635–1649), στο Στέινμπέρχεν (1651–52) και στο Μπέρχεν οπ Ζόομ (1652–1669).  Κάποιοι πιστεύουν ότι πέρασε λίγο χρόνο και στην Αγγλία.  Ειδικεύτηκε στη ζωγραφική φανταστικών εσωτερικών εκκλησιών και αναγεννησιακών κτιρίων και απεβίωσε στο Μπέρχεν οπ Ζοομ. Μερικά από τα έργα του βρίσκονται σήμερα στο Μαουριτσχάους. 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* Έργα στο Web Gallery of Art
* Έργα και βιβλιογραφία για τον Gerard Houckgeest
* Vermeer and The Delft School, ένας πλήρης κατάλογος έκθεσης από το Μητροπολιτικό Μουσείο Τέχνης, ο οποίος περιέχει υλικό για τον Χάουκχεϊστ

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Τσέραμι Λι

Η **Τσέραμι Λι Κουν** (αγγλικά: Cherami Leigh Kuehn) είναι Αμερικανίδα ηθοποιός τηλεόρασης, κινηματογράφου και φωνής.

## Βιογραφία
Γεννήθηκε στις 19 Ιουλίου του 1988. Άρχισε την υποκριτική από την ηλικία των 6 ετών. Σε ηλικία των 9 ετών μελέτησε την τεχνική Meisner με την Nancy Chartier. Ως παιδί έπαιξε σε ταινίες όπως *Finding North*,*Temple Grandin*, *Holiday in Your Heart*, *The President's Man* κλπ. Φοίτησε στο λύκειο Hebron στο Carrollton. Εργάστηκε επίσης για το Radio Disney ως DJ με προαγωγές φωνής και διαφημίσεις για το ABC Radio για 10 χρόνια. Το 2013, μετακόμισε στο Λος Άντζελες όπου συνέχισε τη μεταγλώττιση και άρχισε να αναλαμβάνει ρόλους ζωντανής δράσης.

Έχει δώσει τη φωνή της σε σειρές anime όπως *[[A Certain Scientific Railgun]]*, *[[One Piece]]*, *[[Psycho-Pass]]*,*[[D.Gray-man]]*, *[[Peach Girl]]*, *[[Soul Eater]]*, *[[Fairy Tail]]*, *[[Sword Art Online]]*, ''Sailor Moon'' στη μεταγλώττιση της Viz Media, *[[Pokémon Journeys]]* κλπ.

Έχει δώσει τη φωνή της σε σειρές κινουμένων σχεδίων όπως *[[Doc McStuffins]]*, *[[RWBY]]*, *[[Star Wars Resistance]]*, **, *[[Rainbow High]]* κλπ.

Έχει δώσει τη φωνή της στα βιντεοπαιχνίδια όπως στις σειρές *[[Shantae]]*, *[[Borderlands]]*, *[[The Legend of Heroes: Trails of Cold Steel III]]* και ''IV'', *[[The Walking Dead: The Final Season]]*, *[[Fire Emblem: Three Houses]]*, Persona 5 και *[[Cyberpunk 2077]]*.

## Προσωπική ζωή
Η Τσέραμι Λι είναι ζευγάρι με τον, επίσης ηθοποιό, Τζον Κρίστι από το 2010. Παντρεύτηκαν στις 13 Απριλίου του 2014.

## Φιλμογραφία

## Παραπομπές


## Εξωτερικοί σύνδεσμοι

* 
* 
* Τσέραμι Λι στο CrystalAcids Anime Voice Actor Database

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί βιντεοπαιχνιδιού
Μοσχιός

Ο **μοσχιός** ή **μοσχοκτάποδο** (επιστημονική ονομασία: *Eledone moschata*) είναι είδος χταποδιού της οικογένειας χταποδίδες. Ο μοσχιός απαντάται σε όλη τη Μεσόγειο και περιστασιακά στα γειτονικά τμήματα του Ατλαντικού, στον κόλπο του Κάδιθ και στις ακτές της Πορτογαλίας. Το ενδιαίτημά του είναι οι αμμώδεις πυθμένες της ηπειρωτικής τράπεζας, σε βάθος μέχρι 400 μέτρα. Συνήθως ζει θαμμένο στα ιζήματα.

Ο μεγαλύτερος καταγεγραμμένος μοσχιός ήταν ένα αρσενικό με μήκος μανδύα 188 χιλιοστά, συνολικό μήκος 74 εκατοστά και βάρος 1.414 γραμμάρια, που αλιεύθηκε στον κόλπο της Σμύρνης. Η κεφαλή αυτού του είδους είναι μικρότερη από το σώμα και έχει προεξέχοντα μάτια. Τα οχτώ πλοκάμια είναι σχετικά κοντά και έχουν μία σειρά βεντούζες. Ο τρίτος δεξιός βραχίονας είναι εξειδικευμένος ώστε να αποθηκεύει και να μεταφέρει σπερματοφόρα στο θηλυκό. Το κύριο χρώμα του σώματος είναι καφέ-γκρι, με σκούρες, καφέ προς μαύρες κηλίδες. Το δέρμα του είναι λείο και έχει μυρωδιά μόσχου.

Τρέφεται με μεγάλη ποικιλία καρκινοειδών, μαλακίων και ψαριών.

## Παραπομπές


κατηγορία:Κεφαλόποδα
Κατηγορία:Αλιεύματα
Άνω Κοτσανόπουλο Πρέβεζας

Το **Άνω Κοτσανόπουλο** είναι χωριό και έδρα της τοπικής κοινότητας Κοτσανόπουλου, της δημοτικής ενότητας (τέως δήμου) Λούρου, του δήμου Πρέβεζας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου. 

## Γεωγραφία
Το Άνω Κοτσανόπουλο είναι χωριό στο κεντρικό τμήμα του νομού Πρεβέζης. Βρίσκεται στις νοτιοδυτικές παρυφές των Θεσπρωτικών ορέων, πάνω στην επαρχιακή οδό Λούρου-Τρικάστρου και σε μέσο σταθμικό υψόμετρο 260. Απέχει 36 χλμ. περίπου Β. της Πρέβεζας. 

## Τοπική κοινότητα Κοτσανόπουλου
Η τοπική κοινότητα Κοτσανόπουλου είναι χαρακτηρισμένη ως αγροτικός ημιορεινός οικισμός, με έκταση 20,163 χμ² (2011). Περιλαμβάνει και τον οικισμό Κάτω Κοτσανόπουλο. 

### Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 και ορίστηκε έδρα της κοινότητας Κοτσανόπουλου του νομού Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Κοτσανόπουλου και προσαρτήθηκε στον δήμο Λούρου. Με το ΦΕΚ 87Α - 07/06/2010 αποσπάστηκε από τον δήμο Λούρου και προσαρτήθηκε στον δήμο Πρέβεζας. 

## Αξιοθέατα και διατηρητέα
* Η εκκλησία της Αγίας Παρασκευής στη βόρεια είσοδο του οικισμού
* Η **Μονή Αβάσσου** βορειοδυτικά του οικισμού, σε περιοχή με πολλά πλατάνια, τρεχούμενα νερά, πέτρινο γεφύρι και νερόμυλο. Το καθολικό είναι σε ρυθμό τρίκλιτης βασιλικής του 1853. Έχει πλακόστρωτη στέγη, ξυλόγλυπτο τέμπλο, τοιχογραφίες και είναι αφιερωμένο στην Κοίμηση της Θεοτόκου. Στα νότια του καθολικού σώζεται σε ερειπιώδη κατάσταση κτίσμα με ορθογώνια κάτοψη και δύο στάθμες. Σε μικρή απόσταση στα δυτικά του υπάρχει μικρός φούρνος και, στα νότια, αλώνι. Αυτό το κτίσμα ανάγεται πιθανότατα στις αρχές του 20ού αιώνα και κάηκε κατά τη διάρκεια της Γερμανικής κατοχής. Η μονή έχει χαρακτηριστεί διατηρητέο μνημείο

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

## Εξωτερικοί σύνδεσμοι
* https://www.facebook.com/akotsanopoulo/
* https://www.youtube.com/watch?v=1YJeOSQYQNE

Κατηγορία:Δήμος Πρέβεζας
Κοτσανοπουλο Ανω
Μάρθα Ανθούλη

Η **Μάρθα Ανθούλη** (γεν. 13 Αυγούστου 2004, Θεσσαλονίκη) είναι διεθνής Ελληνίδα αθλήτρια πετοσφαίρισης, η οποία αγωνίζεται ως διαγώνιος στην Κιέρι.

Γεννημένη στην Περαία, ξεκίνησε να παίζει βόλεϊ στον τοπικό Περσέα σε ηλικία 9 ετών. To 2019, πήρε μεταγραφή στον Άρη με τον οποίο στέφθηκε πρωταθλήτρια παγκορασίδων. Στην ομάδα της Θεσσαλονίκης παρέμεινε για δύο χρόνια, για να μεταγραφεί το 2021 στον «Α.Σ.Π. Θέτις Βούλας». Το 2022 έκανε το μεγάλο άλμα στην καριέρα της, υπογράφοντας στην πρωταθλήτρια ομάδα του Παναθηναϊκού. Με αυτήν, κατέκτησε το πρωτάθλημα Ελλάδος για την σεζόν 2022-23, σημειώνοντας τον τελευταίο και νικητήριο πόντο στην σειρά με τον Ολυμπιακό. 

## Τίτλοι
**Παναθηναϊκός:**

'''1 Πρωτάθλημα Ελλάδος
* 2022-23 (Παναθηναϊκός Α.Ο.)

## Ατομικές Διακρίσεις
* Πρωτάθλημα Ελλάδας 2022-23: Πολυτιμότερη Παίκτρια (MVP) 2ης αγωνιστικής  - Κορυφαία επτάδα Πρωταθλήματος 

## Παραπομπές


Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες ΠΑΟ
Μνημείο της Αλληλεγγύης (Λοτζ)

Το **Μνημείο της Αλληλεγγύης** **στο Λοτζ** (πολωνικά: Pomnik Solidarności w Łodzi) είναι μνημείο σε σχήμα δέντρου στον κυκλικό κόμβο «Αλληλεγγύη» στο Λοτζ. Τιμά το συνδικάτο της Αλληλεγγύης.

Το μνημείο του δέντρου της Αλληλεγγύης αποκαλύφθηκε το 2005 στον κυκλικό κόμβο «Αλληλεγγύη» στο Λοτζ. Το μνημείο είναι κατασκευασμένο από μέταλλο.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Digital Millennium Copyright Act

Ο **νόμος για τα δικαιώματα πνευματικής ιδιοκτησίας στην ψηφιακή χιλιετία** (DMCA) είναι νόμος των Ηνωμένων Πολιτειών για τα πνευματικά δικαιώματα του 1998 που εφαρμόζει δύο συνθήκες του 1996 του Παγκόσμιου Οργανισμού Διανοητικής Ιδιοκτησίας (WIPO). Ποινικοποιεί την παραγωγή και τη διάδοση τεχνολογίας, συσκευών ή υπηρεσιών που αποσκοπούν στην παράκαμψη μέτρων που ελέγχουν την πρόσβαση σε έργα που προστατεύονται από πνευματικά δικαιώματα (κοινώς γνωστή ως διαχείριση ψηφιακών δικαιωμάτων ή DRM). Ποινικοποιεί επίσης την πράξη της παράκαμψης ενός ελέγχου πρόσβασης, ανεξάρτητα από το αν υπάρχει ή όχι πραγματική παραβίαση των πνευματικών δικαιωμάτων. Επιπλέον, το DMCA αυξάνει τις κυρώσεις για παραβίαση πνευματικών δικαιωμάτων στο Διαδίκτυο. Εγκρίθηκε στις 12 Οκτωβρίου 1998, με ομόφωνη ψηφοφορία στη Γερουσία των Ηνωμένων Πολιτειών και υπογράφηκε σε νόμο από τον Πρόεδρο Μπιλ Κλίντον στις 28 Οκτωβρίου 1998, το DMCA τροποποίησε τον Τίτλο 17 του Κώδικα των Ηνωμένων Πολιτειών για να επεκτείνει την εμβέλεια των πνευματικών δικαιωμάτων, περιορίζοντας ταυτόχρονα τα ευθύνη των παρόχων διαδικτυακών υπηρεσιών για παραβίαση πνευματικών δικαιωμάτων από τους χρήστες τους.

## Παραπομπές


Κατηγορία:Ιστορία του Διαδικτύου
Χέντρικ φαν Φλιτ

δεξιά|μικρογραφία| ''Πορτρέτο του Michiel van der Dussen, της συζύγου του, Wilhelmina van Setten και των τέκνων τους.'' 1640<br /><br /><br /><br /> Gemeente Musea Delft; Συλλογή Stedelijk Museum Het Prinsenhof, Ντελφτ
**Ο Χέντρικ Κορνέλιζον φαν Φλιτ** (Hendrick Corneliszoon van Vliet, 1611/1612, Ντελφτ – ταφή 28 Οκτωβρίου 1675, Ντελφτ) ήταν Ολλανδός ζωγράφος της Χρυσής ολλανδικής Εποχής που είναι γνωστός κυρίως για τις απεκονίσεις εσωτερικού εκκλησών.

## Βιογραφία
[αριστερά|μικρογραφία| Νιούε Κερκ, [Ντελφτ, περ. 1650 με τον τάφο του Γουλιέλμου Α΄ .]]
Σπούδασε κοντά στον θείο του Βίλλεμ φαν ντερ Φλιτ και έγινε δεκτός στη Συντεχνία ζωγράφων στο Ντελφτ το 1632. Ήταν καλός στην προοπτική, αλλά αργότερα ασχολήθηκε με τη ζωγραφική πορτρέτων με τον Μίχιελ φαν Μίρεφελντ. Ο φαν Φλιτ ξεκίνησε με ζωγραφική αρχιτεκτονημάτων, ιδιαίτερα ζωγραφική των εσωτερικών χώρων εκκλησιών. Πριν από αυτόν, στη ζωγραφική αρχιτεκτονημάτων πρωτοστάτησε ο Πίτερ Σένρενταμ, ο οποίος εισήγαγε καινοτόμες τεχνικές προοπτικής. Στα μέσα του αιώνα, η ζωγραφική αρχιτεκτονημάτων κέρδισε μεγάλη δημοτικότητα. Μεταξύ των εκκλησιών που ζωγράφισε ο φαν Φλιτ είναι η *Pieterskerk* (Εκκλησία του Αγίου Πέτρου) στο Λέιντεν, η Nieuwe Kerk (Νέα Εκκλησία) στο Ντελφτ και η Oude Kerk (Παλαιά Εκκλησία) στο Ντελφτ (ο Van Vliet θα ταφεί στην τελευταία το 1675). Ο Εμάνουελ ντε Βίττε και ο Χέραρντ Χάουκχέϊστ ζωγράφισαν επίσης αυτούς τους εσωτερικούς χώρους της εκκλησίας του Ντελφτ. Οι πίνακες του τάφου του Γουλιέλμου Α΄ της Οράγγης ήταν αρκετά δημοφιλείς.

## Έργα
Οι πίνακες του φαν Φλιτ εκτίθενται στο Ρεικσμουζέουμ στο Άμστερνταμ, στο "Κεντρικό Μουσείο" της Ουτρέχτης, στο Μητροπολιτικό Μουσείο Τέχνης στη Νέα Υόρκη, στην *Walker Art Gallery* (Λίβερπουλ, Αγγλία), στο *Μουσείο Τέχνης του Μιλγουόκι* του Μιλγουόκι, στο *Ringling Art Museum* στη Σαρασότα της Φλόριντα, στο Μουσείο Τέχνης Nelson-Atkins στο Κάνσας Σίτι του Μισούρι, στο Μουσείο Τέχνης της Βαλτιμόρης στη Βαλτιμόρη, στο Μουσείο Τέχνης *Bildenden Kunst*e στη Λειψία της Γερμανίας, στο Μουσείο Ερμιτάζ (*Πορτρέτο γυναίκας*) και στο Μουσείο Τέχνης Πούσκιν στη Ρωσία.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Πηγές
* Hendrick van Vliet στο Ολλανδικό Ινστιτούτο Ιστορίας της Τέχνης

## Εξωτερικοί σύνδεσμοι
* Έργα στη WGA
* Έργα και βιβλιογραφία για τον Hendrick Corneliszoon van Vliet
* Van Vliet στο Rijksmuseum, Άμστερνταμ
* Vermeer and The Delft School, κατάλογος έκθεσης πλήρως online ως PDF από το Μητροπολιτικό Μουσείο Τέχνης, που περιέχει υλικό για τον Hendrick Corneliszoon van Vliet (βλ. ευρετήριο)
* The Milkmaid του Johannes Vermeer, κατάλογος έκθεσης πλήρως online ως PDF από το Μητροπολιτικό Μουσείο Τέχνης, που περιέχει υλικό για τον Hendrick Corneliszoon van Vliet (αρ. κατ. 11)

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Πίτερ ντε Ρινγκ

μικρογραφία|300x300εσ| Νεκρή φύση με χρυσό κύπελλο - γ. 1650.
[μικρογραφία|300x300εσ| Χάρτης του [Λέιντεν από τον Blaeu το 1652]]
Ο **Πίτερ ντε Ρινγκ** (Pieter de Ring, ή Ryng, 1615/1620 –&nbsp;22 Σεπτεμβρίου 1660) ήταν Ολλανδός ζωγράφος της Χρυσής ολλανδικής Εποχής, διάσημος για τις πολυτελείς, φανταχτερές νεκρές φύσεις του ή τους πίνακες συμποσίων με φρούτα, αστακούς, κύπελλα, γαρίδες, στρείδια, ένα χαλί και κινέζικες πορσελάνες . Η υπογραφή του είναι συχνά ένα ζωγραφισμένο δαχτυλίδι ή με τη λατινοποιημένη μορφή του ονόματός του, P.Ab.Annulo.

## Βιογραφία
Ο Ντε Ρινγκ γεννήθηκε είτε στο Λέιντεν, είτε στην Υπρ της Φλάνδρας, αλλά δεν υπάρχει κανένα ίχνος της γέννησής του στα αρχεία του Λέιντεν και τα αρχεία της Υπρ καταστράφηκαν τον Αύγουστο του 1914. Ο Πίτερ ντε Ρινγκ ξεκίνησε ως ξυλουργός και ζωγράφιζε νεκρές φύσεις το βράδυ. Όταν η αίθουσα γέμισε με πίνακες, έγινε μαθητής του Γιαν Ντάβιντς ντε Χέιμ,  μέχρι το 1635, ζώντας στο Λέιντεν. Ο πατέρας του, Ντάνιελ, πέθανε το 1648. Το 1657 η μητέρα του ζούσε στο Άμστερνταμ. Ο ίδιος ο ντε Ρινγκ ζούσε σε ένα σπίτι στο Hogewoerd.

Δεν υπάρχουν καταγραφλες στα αρχεία του Λέιντεν για τον γάμο ή τα παιδιά του. Φαίνεται ότι δεν αγόρασε σπίτι εκεί ούτε έγραψε διαθήκη. Αυτό που είναι γνωστό είναι ότι έγινε ένας από τους ιδρυτές μέλος και της Συντεχνίας του Αγίου Λουκά το 1648,  Ο Ντε Ρινγκ πέθανε στο Λέιντεν και τάφηκε στην εκκλησία του Αγίου Πέτρου (Pieterskerk) του Λέιντεν στις 22 Σεπτεμβρίου 1660 και μεταφέρθηκε στην εκκλησία από σπίτι στο *Nonnensteeg*. Αν είχε το εργαστήριό του εκεί, πιθανότατα είχε θέα στο κτίριο της Ακαδημίας του Λέιντεν. Αν ζούσε στην ανατολική πλευρά του στενού, είχε όμορφη θέα στον Βοτανικό Κήπο του Λέιντεν, έργο του Καρόλους Κλούζιους από το Λέιντεν.

Ο Πίτερ ντε Ρινγκ πιθανόν είχε αδελφό που ονομαζόταν Γιαν ντε Ρινγκ, ο οποίος έγινε πολίτης του Λέιντεν το 1651. Ο Γιαν καταγόταν από την Υπρ, το επάγγελμά του ήταν υφαντουργός, όπως και οι γιοι του Ντάνιελ, Μπένγιαμιν και Πίτερ και πολλοί από τους Φλαμανδούς μετανάστες στο Λέιντεν. Τα μέλη της οικογένειας Ρινγκ ήταν εξειδικευμένοι εργάτες στα ριγέ μάλλινα, τα καμηλό υφάσματα και πανιά.

Ο πίνακας του ντε Ρινγκ στο Μουσείο *Geelvinck-Hinlopen Huis* έχει ένα όμορφο λυφασμα στο τραπέζι. Ήξερε πώς να το κάνει να φαίνεται αληθινό. Το πρώιμο έργο του ντε Ρινγκ αποκαλύπτει την επιρροή του Βίλλεμ Κλες Χέντα.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι

* Ο Pieter de Ring στο artnet
* https://web.archive.org/web/20110724162729/http://www.ovckunst.nl/html/ckv3_bv/opdrachten/teksten_burg/ring.htm
* http://www.fineoldmasters.com/stilllifepainting29.html 
* http://www.greatbassviol.com/images/ring.jpg 

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Ο καθρέφτης των δεινών μας

***Ο καθρέφτης των δεινών μας*** (γαλλικός τίτλος *Miroir de nos peines*) είναι μυθιστόρημα του Πιέρ Λεμαίτρ που εκδόθηκε το 2020. Η ιστορία διαδραματίζεται κατά την εισβολή των Γερμανών στη Γαλλία στις αρχές του Β΄ Παγκοσμίου πολέμου και την επακόλουθη μαζική μετακίνηση του πληθυσμού και οι περιπέτειες των ηρώων τέμνονται με τα ιστορικά γεγονότα και αναδεικνύουν τα προβλήματα που δημιουργήθηκαν.  

Είναι το τρίτο μυθιστόρημα της τριλογίας του Λεμαίτρ που καλύπτει την περίοδο του Μεσοπολέμου. Το πρώτο μυθιστόρημα της σειράς, *[[Καλή αντάμωση εκεί ψηλά]]*, εκδόθηκε το 2013. Το δεύτερο, *[[Τα χρώματα της πυρκαγιάς]]*, εκδόθηκε το 2018.

## Υπόθεση
Το μυθιστόρημα αρχίζει τον Απρίλιο 1940 και μας παρουσιάζει την 30χρονη Λουίζ Μπελμόν, δασκάλα και περιστασιακή σερβιτόρα στο καφέ-εστιατόριο του κυρίου Ζυλ, που είχε γνωρίσει πριν 20 χρόνια τον Εντουάρ Περικούρ. Η ατμόσφαιρα είναι αυτή του Παράξενου πολέμου, νιώθουμε ότι πρόκειται να ξεσπάσει πόλεμος. Χωρίς να το θέλει, η Λουίζ εμπλέκεται σε ένα σοβαρό περιστατικό που θα αναστατώσει την ήσυχη ζωή της και θα την κάνει να αναζητήσει το παρελθόν της και κρυμμένα οικογενειακά μυστικά. Η προσωπική της ιστορία διαγράφεται ταυτόχρονα με την εισβολή των Γερμανών.

Ο Πιέρ Λεμαίτρ μας μεταφέρει στην πολύ διαφορετική καθημερινότητα πολλών χαρακτήρων όπως ο Ραούλ, ένας μικροεγκληματίας που μπήκε στο στρατό ως δεκανέας και σκοπεύει να εκμεταλλευτεί τη στρατιωτική του θητεία, ο Γκαμπριέλ, καθηγητής μαθηματικών και ο Φερνάν, που νιώθει διχασμένος ανάμεσα στις υποχρεώσεις του προς τη χώρα του και την αγάπη της ζωής. Από το ένα κεφάλαιο στο άλλο, σκιαγραφούνται οι ζωές τους, οι φόβοι, οι επιθυμίες, τα ελαττώματα τους, και γίνεται αντιληπτό ότι πέρα από τις προφανείς διαφορές τους, τους ενώνει ένας συγκεκριμένος δεσμός.

Ο Γκαμπριέλ, εν τω μεταξύ, επιστρατεύεται, φεύγει για τη Γραμμή Μαζινό, όπου συναντά τον Ραούλ, του οποίου είναι ιεραρχικά ανώτερος, αλλά  παρασύρεται παρά τη θέλησή του. Μετακινούνται για ενίσχυση στο μέτωπο των Αρδεννών, όπου ο γαλλικός στρατός δεν κατάφερε να αντιταχθεί στην επίθεση των συντριπτικών γερμανικών στρατευμάτων και αναγκάστηκε να τραπεί σε άτακτη ταπεινωτική υποχώρηση. Καθώς τα γερμανικά στρατεύματα προελαύνουν προς το Παρίσι και ο γαλλικός στρατός υποχωρεί, οι Γάλλοι εγκαταλείπουν τα σπίτια τους υπό συνθήκες πανικού, αναζητώντας κάποιο ασφαλέστερο μέρος στα νότια της χώρας (Έξοδος του 1940 στη Γαλλία). Παρουσιάζεται επίσης ο Ντεζιρέ, ένας εκπληκτικός χαρακτήρας εξαιρετικής ευφυΐας, που ελίσσεται καλύτερα όταν η περίοδος είναι εξαιρετικά ταραγμένη και του ανοίγονται νέες δυνατότητες δράσης...

Το μυθιστόρημα διαδραματίζεται αυτή τη φορά στη Γαλλία αυτού του Παράξενου πολέμου, ο οποίος γίνεται γρήγορα τραγικός, με μια πολιτική δύναμη που δεν μπορεί να αντιδράσει, με φυγάδες παντού, τον στρατό αποδιοργανωμένο και τον άνθρωπο να δείχνει πολλές φορές το χειρότερο πρόσωπό του. Το τελευταίο μέρος του μυθιστορήματος τελειώνει στις 13 Ιουνίου 1940.

## Ελληνική μετάφραση

* *Ο καθρέφτης των δεινών μας*, μετάφραση: Έφη Κορομηλά, εκδόσεις Μίνωας, 2021

## Παραπομπές

 
Κατηγορία:Γαλλικά μυθιστορήματα
Κατηγορία:Μυθιστορήματα του Β' Παγκοσμίου Πολέμου
Αθλητικός Όμιλος Αυγόρου

Ο **Αθλητικός Όμιλος Αυγόρου** είναι μια κυπριακή ποδοσφαιρική ομάδα με έδρα το Αυγόρου της επαρχίας Αμμοχώστου.

## Ιστορία
Ο Αθλητικός Όμιλος Αυγόρου ιδρύθηκε το 2018. Από το 2018 έως το 2022 συμμετείχε στις διοργανώσεις της Ποδοσφαιρικής Ομοσπονδίας Αμμοχώστου-Λάρνακας (ΠΟΑΛ). Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο του στην Επίλεκτη κατηγορία ΣΤΟΚ 2022-23.

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ιδρύσεις ποδοσφαιρικών ομάδων το 2018
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αυγόρου
Νήσος Ουέηκ

Η **Νήσος Ουέηκ** αποτελεί μία μη ενσωματωμένη περιοχή των Η.Π.Α. και τμήμα των Απομακρυσμένων Νησίδων των Ηνωμένων Πολιτειών, και, σύμφωνα με επίσημες εκτιμήσεις του 2017, δεν έχει μόνιμους κατοίκους.

## Η ανεπίσημη σημαία της Νήσου Ουέηκ
Η ανεπίσημη σημαία της νήσου Ουέηκ σχεδιάστηκε στις 4 Ιουλίου 1976, ως ένδειξη σεβασμού για την επέτειο των διακοσίων χρόνων από την ίδρυση των Ηνωμένων Πολιτειών Αμερικής. Με προσεκτική παρατήρηση, η σημαία της νήσου μοιάζει με τη σημαία των Φιλιππίνων, καθώς κατά την εποχή δημιουργίας της, η πλειονότητα των εργατών που υπήρχαν στο νησί, κατάγονταν από τη χώρα αυτή.
Αρχείο:Flag of Wake Island.svg|alt=|Η σημαία της Νήσου Ουέηκ.
Αρχείο:Flag of the Philippines.svg|alt=|Η σημαία των Φιλιππίνων.


Στην πλευρά ανύψωσης, επιδεικνύεται μια μπλε κάθετη λωρίδα με δύο οριζόντιες λωρίδες στα χρώματα λευκό *(επάνω)* και κόκκινο *(κάτω)*, με την άκρη μεταξύ της κάθετης λωρίδας και της υπόλοιπης σημαίας να αναπτύσσει μία κλίση, στο σημείο όπου η λευκή και η κόκκινη γραμμή συναντώνται. Τα τρία χρώματα παραπέμπουν στην αμερικανική σημαία.

Στο κέντρο, όμως, της μπλε λωρίδας βρίσκεται το εθνόσημο της Νήσου Ουέηκ, τοποθετημένο ανάμεσα σε τρία αστέρια που συμβολίζουν τα τρία νησιά που απαρτίζουν το σύμπλεγμα. Πάνω από το εθνόσημο της νήσου, είναι γραμμένο με κεφαλαία λατινικά γράμματα η λέξη *WAKE*, και από κάτω η λέξη *ISLAND*, αντίστοιχα. Έτσι, σημειώνεται και η επονομασία της νήσου.

## Παραπομπές


## Εξωτερικοί σύνδεσμοι

Ουεηκ
Ουεηκ
Ο
Κέσαρ φαν Έφερντινγκεν

δεξιά|μικρογραφία| ''Νεαρή γυναίκα που ζεσταίνει τα χέρια της'' από τον Κέσαρ φαν Έφερντινγκεν (1646), Rijksmuseum, Άμστερνταμ
Ο **Κέσαρ φαν Έφερντινγκεν** (Cesar Pietersz, ή Cesar Boetius van Everdingen, 1616/17 – τάφηκε στις 13 Οκτωβρίου 1678), μεγαλύτερος αδελφός του Άλλερτ φαν Έφερντινγκεν και του Γιαν φαν Έφερντινγκεν, ήταν Ολλανδός ζωγράφος πορτρέτων και ιστορικών σκηνών της Χρυσής ολλανδικής Εποχής .

## Βιογραφία
[αριστερά|μικρογραφία| ''[Βάκχος και Αριάδνη*, 1660]]
[[Αρχείο:Everdingen_-_Rape_of_Europa.jpg|μικρογραφία| *Η αρπαγή της Ευρώπης*]]
[[Αρχείο:Jupiter_and_Callisto_(Cesar_Boetius_van_Everdingen)_-_Nationalmuseum_-_18160.tif|μικρογραφία| *Δίας και Καλλιστώ*]]
Γεννήθηκε στο [[Άλκμααρ]] και σπούδασε στην [[Ουτρέχτη (πόλη)|Ουτρέχτη]], όπου έμαθε να ζωγραφίζει με Δάσκαλο τον [[Γιαν Χερριτς φαν Μπρόνκχορστ|Γιαν Χέρριτς φαν Μπρόνκχορστ]] .   Ο Κέσαρ έγινε μέλος [[Συντεχνία του Αγίου Λουκά|της συντεχνίας των ζωγράφων]] στο [[Άλκμααρ]] το 1632.  Ο πρώτος γνωστός πίνακας του χρονολογείται από το 1636.  Το 1648 μετακόμισε στο [[Χάαρλεμ]], όπου εντάχθηκε στη Συντεχνία του Αγίου Λουκά του Χάαρλεμ και στην πολιτοφυλακή (*Schutterij* ) εκεί, όπου γνώρισε τον [[Γιάκομπ φαν Κάμπεν]]. Από το 1648 έως το 1650 τον βοήθησε στη διακόσμηση του *Oranje Zaal* (Πορτοκαλί δωμάτιο) στο "Huis ten Bosch". Το 1658 επέστρεψε στο Άλκμααρ όπου ξεκίνησε εργαστήριο και πήρε μαθητές. Πέθανε και τάφηκε ή στην Grotekerk ή στην St. Laurenskerk στο Άλκμααρ.

== Έργα ==
Πολλοί από τους πίνακές τους του βρίσκονται σε μουσεία και ιδιωτικές κατοικίες της [[Ολλανδία|Ολλανδίας]], ενώ αρκετές εκτίθενται στο Μουσείο της Πόλης του Άλκμααρ. Οι μαθητές του ήταν οι Jan Theunisz Blanckerhoff, Adriaen Dekker, Hendrik Graauw και Thomas Heeremans .  Ο [[Άρνολντ Χαουμπράκεν]] απαριθμεί επίσης δύο άλλους μαθητές. Adriaen Warmenhuizen και Laurens Oosthoorn.  Το Μουσείο Thyssen-Bornemisza στη [[Μαδρίτη]] διαθέτει τον πίνακά του "Vertumnus and Pomona", περ. 1637-1640 

== Φωτοθήκη ==
<gallery widths="154" heights="160">
Αρχείο:Everdingen, Caesar van - Four Muses and Pegasus on Parnassus - c. 1650.jpg|*Τέσσερις Μούσες και Πήγασος στον Παρνασσό*
Αρχείο:WollebrantGeleynssendeJongh.jpg|Ο *Wollebrand Geleynssen de Jongh*
Αρχείο:Meisje met brede hoed door Caesar van Everdingen.jpg|*Κορίτσι με μεγάλο καπέλο*
Αρχείο:Caesar van Everdingen - Joueuse de Cistre.jpg|*Η παίκτρια του σείστρου*, Μουσείο Καλών Τενών της Ρουέν, [[Γαλλία]]
Αρχείο:Caesar van everdingen-vertumno y pomona-thyssen.jpg|*Vertumnus and Pomona'', Μουσείο Thyssen-Bornemisza, Μαδρίτη.


## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* 
* Caesar van Everdingen στο Artnet
* Ο Cesar van Everdingen στην Artcyclopedia
* Βιογραφία στο Web Gallery of Art
* Έργα και βιβλιογραφία στο PubHist

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Αθλητικός Όμιλος Θύελλα Αγίου Θεοδώρου

Ο **Αθλητικός Όμιλος Θύελλα Αγίου Θεοδώρου** είναι μια κυπριακή ποδοσφαιρική ομάδα με έδρα τον Άγιο Θεόδωρο της επαρχίας Λάρνακας.

## Ιστορία
Το 1929 ιδρύθηκε στην κοινότητα του Αγίου Θεοδώρου ο *Αθλητικός Ερασιτεχνικός Όμιλος*. Δέκα χρόνια αργότερα ιδρύθηκε η *Αδελφότητος*, η οποία αποτελούσε συνέχιση του Αθλητικού Ερασιτεχνικού Ομίλου. Μέσα των δύο ομίλων οι κάτοικοι δραστηριοποιούνταν στον αθλητισμό.

Το ποδόσφαιρο πρωτοεμφανίστηκε στην κοινότητα στα μέσα της δεκαετίας του ΄50. Η ποδοσφαιρική ομάδα ονομάζεται *ΑΤΕ ΠΕΚ*. Η ονομασία *Θύελλα* αποτελούσε το προσωνύμιο της. Το 1976 δημιουργήθηκε η Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) με τη Θύελλα να αποτελεί ιδρυτικό μέλος της. Από τότε η ποδοσφαιρική ομάδα συμμετείχε στις διοργανώσεις της ομοσπονδίας, έως το 2020. Μετά τα μέσα της δεκαετίας του '00, η ομάδα παρουσίαζε περίοδο κάμψης.

Το 2015 ιδρύθηκε ο **Αθλητικός Όμιλος Θύελλας**  με σκοπό και στόχο την καλύτερη και πιο ομαλή λειτουργία της ομάδας. Μέχρι το 2021 συμμετείχε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Την περίοδο 2021-2022 συμμετείχε στο κοινό πρωτάθλημα των ομοσπονδιών ΕΠΕΛ - ΟΠΝ ΣΕΚ - ΠΟΕΠΑ κατακτώντας και τον τίτλο της πρωταθλήτριας ομάδας. Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο της στην Επίλεκτη κατηγορία ΣΤΟΚ 2022-23.

## Τίτλοι-Διακρίσεις
*  Λεοντιάδειο Πρωτάθλημα ΟΠΝ ΣΕΚ:
** Πρωταθλητής (1): 2016-17
* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ:
** Πρωταθλητής (1): 2021-22
*  Ολύμπιο Κύπελλο ΟΠΝ ΣΕΚ:
** Κυπελλούχος (1): 2005-06

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2015
Κατηγορία:Ποδοσφαιρικές ομάδες Κύπρου (ανδρών)
Κατηγορία:Άγιος Θεόδωρος Σκαρίνου
Τζόκερ (σκάκι)

εναλλ.=sdg|μικρογραφία|Ο '''Τζόκερ'''
Ο **Τζόκερ** (*joker),* γνωστός και ως **Τρελλός**, είναι ανορθόδοξος πεσσός στο σκάκι, ο οποίος σπάνια χρησιμοποιείται σε σκακιστικά προβλήματα. Επινοήθηκε από τον διάσημο συνθέτη σκακιστικών προβλημάτων Τόμας Ρέινερ Ντόσον(T. R. Dawson). O Jester από το Jester Chess βασίζεται σε αυτό το κομμάτι.

## Κίνηση
Ο Τζόκερ μπορεί να κινηθεί όπως το τελευταίο κομμάτι που μετακινήθηκε από τον αντίπαλο. Για παράδειγμα, αν ο αντίπαλος παίξει τον ίππο, ο παίκτης μπορεί να κάνει μια κίνηση του ίππου με τον Τζόκερ. (Δεν γίνεται διάκριση για κινήσεις που αιχμαλωτίζουν ένα κομμάτι ή όχι.) Όταν κινείται σαν βασιλιάς, ο Τζόκερ *δεν* επηρεάζεται από το σαχ.

## Λεπτομέρειες
Ακόμη και σε θέση ματ, ο Τζόκερ μπορεί να αλλάξει το είδος της κίνησής του. Δεν είναι γνωστό αν ο Τζόκερ μπορεί να κάνει προαγωγή σε άλλο κομμάτι όταν κινείται σαν πιόνι.

## Βιβλιογραφία
https://www.chessvariants.com/piececlopedia.dir/joker.html

## Παραπομπές

Κατηγορία:Ανορθόδοξοι πεσσοί